stanford-oval/wikipedia huggingface dataset:
Luettelo jääkäreistä T
T > Auno Torri

(2. elokuuta 1892 Virolahti – 19. syyskuuta 1938) oli suomalainen jääkärivääpeli. Hänen vanhempansa olivat välittäjä Taneli Torri ja Karoliina Hämäläinen. Hänet vihittiin avioliittoon vuonna 1920 Alma Maria Ikäheimon kanssa, joka kuoli vuonna 1925 ja hän avioitui toisen kerran vielä samana vuonna Elin Natalia Nybäckin kanssa. Torri kävi kansakoulun ja Virolahden kansanopiston ja työskenteli metsätyönjohtajana ja välittäjänä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 26. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin. 29. marraskuuta 1916 pataljoonan täydennysjoukkoon ja laskettiin siviilitöihin Saksaan. Myöhemmin hän joutui Altonan työosastoon, josta hänet laskettiin takaisin siviilitöihin 4. elokuuta 1917.
Torri palasi takaisin Suomeen sisällissodan jälkeen syyskuussa vuonna 1918 ja astui 1. lokakuuta 1918 Suomen armeijan palvelukseen ja hänet sijoitettiin vääpeliksi Porin jalkaväkirykmentti 2:n 6. komppaniaan. Porin jalkaväkirykmentti 2:n nimi muutettiin myöhemmin Savon jääkärirykmentiksi. Torri erosi armeijasta 1. lokakuuta 1920 ja työskenteli sen jälkeen kello- ja kultaseppänä Kouvolassa vuoteen 1926 saakka. Kultasepän työt jätettyään hän astui takaisin armeijan palvelukseen 1. toukokuuta 1926 ja hänet sijoitettiin Ilmavoimien alokaskomppaniaan, missä hänet määrättiin komppanian varusmestariksi ja 1. toukokuuta 1927 alkaen vääpeliksi. Alokaskomppaniasta hänet siirrettiin 1. maaliskuuta 1928 Ilmavoimien aliupseerikoulun ja edelleen 1. tammikuuta 1932 alkaen 1. Erillisen merilentolaivueen toimitusjoukkueen vääpeliksi, mistä hänet siirrettiin 1. maaliskuuta 1936 Lentolaivue 44:n esikuntavääpeliksi. Torri suoritti Taistelukoulun kanta–aliupseerikurssin vuosina 1932–1933. Ylennykset: Vääpeli 1. lokakuuta 1918. Kunniamerkit:  Vapaudenmitali 1. lk;  Suomen Valkoisen Ruusun ritarikunnan 2. lk. mitali,  Jääkärimerkki,  Saksan maailmansotaan osallistuneiden kunniaristi.
T > Matti Torvikoski

(1. marraskuuta 1880 Reisjärvi – 12. tammikuuta 1955) oli suomalainen jääkärikersantti. Hänen vanhempansa olivat räätäli Jafet Torvikoski ja Greeta Cecilia Kumpumäki. Hänet vihittiin avioliittoon vuonna 1919 Iida Häkkisen kanssa. Torvikoski työskenteli työmiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n pioneerikomppaniaan 31. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Takaisin Suomeen Torvikoski saapui (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan aluksi 4. jääkärirykmentin 9. jääkäripataljoonaan, josta hänet siirrettiin myöhemmin lähettiupseeriksi 1. Jääkäriprikaatin esikuntaan. Hän otti osaa sisällissodan taisteluihin Karjalankannaksella. Sisällissodan jälkeen Torvikoski siirrettiin 15. kesäkuuta 1918 alkaen Kaartin jääkäripataljoonan 3. komppaniaan ja 11. lokakuuta 1918 alkaen Jääkäriprikaatin miinanheittäjäosastoon, missä hän toimi tallipäällikkönä. Armeijasta hän erosi 8. lokakuuta 1920 ja työskenteli sen jälkeen työmiehenä Pihtiputaalla ja hoiti töidensä ohella Pihtiputaan suojeluskunnan harjoituspäällikön tehtäviä 9. syyskuuta 1921 – 16. toukokuuta 1934 välisen ajan. Torvikoski suoritti Haminan taistelukoulun vuonna 1918. Ylennykset: Jefreitteri 11. helmikuuta 1918, Aliupseeri helmikuussa 1918, Kersantti 24. kesäkuuta 1919. Kunniamerkit:  Vapaudenmitali 2. lk;  Vapaussodan muistomitali soljen kera,  Jääkärimerkki,  Saksan maailmansotaan osallistuneiden kunniaristi.
Ernst Arvid Trontti
Gösta Alexander Trontti
Feliks Waldemar Tuisku
T > Antti Tukia

(15. tammikuuta 1888 Kurkijoki –) oli suomalainen jääkäri. Hänen vanhempansa olivat maanviljelijä Matti Tukia ja Katri Kesseli. Hänet vihittiin avioliittoon vuonna 1920 Bertha Irene Lithin kanssa, joka kuoli vuonna 1924 ja hän avioitui toistamiseen vuonna 1927 Vilhelmina Torikan kanssa. Tukia kävi kansakoulun ja työskenteli räätälinä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n pioneerikomppaniaan 4. marraskuuta 1915, josta hänet siirrettiin pataljoonan täydennysjoukkoon 21. toukokuuta 1916 ja laskettiin myöhemmin siviilitöihin Saksaan. Tukia palasi takaisin Suomeen 22. syyskuuta 1918 ja toimi sen jälkeen Kurkijoen suojeluskunnan harjoituspäällikkönä 2. maaliskuuta – 23. syyskuuta 1919 välisen ajan. Myöhemmin hän toimi 25. syyskuuta 1919 alkaen räätälinä Suomen armeijan upseerien kulutusosuuskunnan palveluksessa, mistä hän siirtyi 20. kesäkuuta 1921 leikkaajaksi ja työnjohtajaksi Helsingin pukutehdas oy:n palvelukseen. Hänet määrättiin 1. syyskuuta 1922 alkaen vaatetusesineiden tarkastajaksi Vaatetusvarikolle ja 2. syyskuuta 1930 alkaen ylityönjohtajaksi Armeijan pukimoon ja palveli tehtävässä vuoteen 1953 saakka. Kunniamerkit:  Vapaudenristi 4. lk. miekkojen kera,  Suomen Leijonan ritarikunnan ritarimerkki,  Vapaudenmitali 1. lk;  Talvisodan muistomitali,  Jääkärimerkki,  Saksan maailmansotaan osallistuneiden kunniaristi.
T > Viljo Matti Tukia

(1. tammikuuta 1894 Kaukola – 9. helmikuuta 1919) oli suomalainen jääkärivääpeli. Hänen vanhempansa olivat maanviljelijä Juho Tukia ja Anna Katariina Kaasalainen. Tukia kävi kansakoulun ja työskenteli maanviljelijänä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 16. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Tukia saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan vääpeliksi 4. jääkärirykmentin 8. jääkäripataljoonan 3. komppaniaan. Hän otti osaa sisällissodan taisteluihin Raudussa ja rajaseudulla. Tukia palveli sisällissodan jälkeen 2. komppanian vääpelinä 4. Jääkärirykmentistä muodostetussa Jääkäripataljoona 4:ssä, joka tunnettiin myöhemmin nimellä Pohjolan jääkäripataljoona. Hänet siirrettiin 31. lokakuuta 1918 kenttävartion päälliköksi Terijoen rajavartiopataljoonan 3. komppaniaan. Ylennykset: Vääpeli 11. helmikuuta 1918. Kunniamerkit:  Vapaudenristi 4. lk. miekkojen kera,  Vapaussodan muistomitali soljen kera,  Jääkärimerkki.
Väinö Robert Tulppala
Yrjö Tuokkola
Jakob Emil Tuomaala
T > Otto Tuomaala

(6. lokakuuta 1886 Vimpeli) oli suomalainen jääkäri. Hänen vanhempansa olivat maakauppias Juho Tuomaala ja Maija Hongisto. Tämä Vimpeliläinen maalari liittyi vapaaehtoisena Saksassa sotilaskoulutusta antavaan Jääkäripataljoona 27:n pioneerikomppaniaan 30. tammikuuta 1916. Hänet laskettiin Ruotsiin lomalle pataljoonasta 29. helmikuuta 1916. Takaisin pataljoonaan hän palasi 7. maaliskuuta 1916 ja laskettiin siviilitöihin. Hänen myöhemmät elämänvaiheensa ovat tuntemattomia.
T > Joonas Tuomikoski

(21. tammikuuta 1895 Ylivieska – 21. joulukuuta 1975) oli suomalainen jääkäri. Hänen vanhempansa olivat työmies Adam Tuomikoski ja Alma Lassila. Hänet vihittiin avioliittoon vuonna 1921 Betti Jenni Maria Räisäsen kanssa. Tuomikoski kävi kaksi luokkaa kansakoulua ja työskenteli työmiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet 23. marraskuuta 1916 Altonan työosastoon, mistä hänet laskettiin elokuussa vuonna 1917 siviilitöihin Saksaan. Takaisin Suomeen hän palasi 29. marraskuuta 1918 ja työskenteli sen jälkeen työmiehenä eri puutavaraliikkeiden palveluksessa Pohjois–Suomessa. Hän osallistui talvisotaan varastomiehenä Elintarvikevarikko 1:ssä Helsingissä. Tuomikoski on haudattu Oulun hautausmaalle Intiöön, samaan hautaan jääkäri Antti Suomelan kanssa. Hänen veljensä jääkäri Mikko Tuomikoski on puolestaan haudattu Merijärvelle. Kunniamerkit:  Jääkärimerkki,  Saksan maailmansotaan osallistuneiden kunniaristi.
T > Mikko Tuomikoski

(27. syyskuuta 1892 Ylivieska – 28. elokuuta 1942) oli suomalainen jääkäri. Hänen vanhempansa olivat työmies Adam Tuomikoski ja Alma Lassila. Hänet vihittiin avioliittoon vuonna 1926 Hilda Hiitolan kanssa. Tuomikoski kävi kansakoulun ja työskenteli työmiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 21. joulukuuta 1915, josta hänet siirrettiin pataljoonan täydennysjoukkoon 30. toukokuuta 1916 ja laskettiin siviilitöihin Saksaan. Myöhemmin hänet lähetettiin Altonan työosastoon, josta hän pääsi elokuussa 1917 jälleen siviilitöihin. Takaisin Suomeen Tuomikoski palasi 24. maaliskuuta 1918. Suomen sisällissotaan hän ei osallistunut mutta astui vuonna Oulun poliisilaitoksen palvelukseen. Myöhemmin hän työskenteli suutarina Rovaniemellä ja vuodesta 1928 alkaen pienviljelijänä Merijärvellä. Hänet haudattiin Merijärvelle. Kunniamerkit:  Jääkärimerkki.
T > Eino Oskari Tuominen

(27. huhtikuuta 1895 Kiikoinen – 1. joulukuuta 1929) oli suomalainen gruppenführer Saksan armeijassa. Hänen vanhempansa olivat maalari Oskari Tuominen ja Hilma Sabina Villentytär. Tuominen kävi kansakoulun ja työskenteli merimiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 24. syyskuuta 1915, josta hänet siirrettiin 21. joulukuuta 1915 pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hän karkasi 25. kesäkuuta 1916 yöllä yhdessä hilfsgruppenführer Hjalmar Fritiof Vikströmin kanssa venäläisten puolelle. He paljastivat pataljoonan sijainnin rintamalla, jonka tiedon pohjalta Venäläiset kohdistivat pataljoonan asemiin tykistön rumputulen. Venäläiset toimittivat Tuomisen rintamalta Pietariin Spalernajan vankilaan, mistä hän vapautui 12. maaliskuuta 1917 Venäjän vallankumouksen alkaessa. Vapauduttuaan hän jäi Venäjälle ja kuoli siellä ilmeisesti Pietarissa joulukuussa 1929. Ylennykset: Hilfsgruppenführer 1. maaliskuuta 1916, Gruppenführer 14. toukokuuta 1916.
Isak Viktor Tuominen
T > Onni Albin Tuominen

(19. maaliskuuta 1896 Jyväskylä – 2. lokakuuta 1954) oli suomalainen jääkäri. Hänen vanhempansa olivat työmies Jahvet Tuominen ja Eeva Hytönen. Hänet vihittiin avioliittoon vuonna 1929 Lyydia Johanna Turpeisen kanssa, joka kuoli vuonna 1934. Tuominen työskenteli työmiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 31. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella, mistä hänet lähetettiin Altonan työosastoon 11. helmikuuta 1917 ja laskettiin siviilitöihin Saksaan elokuussa 1917. Takaisin Suomeen Tuominen palasi sisällissodan jälkeen 29. marraskuuta 1918 ja työskenteli sen jälkeen sekatyömiehenä pohjois-Suomessa. 
Kunniamerkit:  Jääkärimerkki,  Saksan maailmansotaan osallistuneiden kunniaristi.
T > Väinö Johannes Tuominen

(31. joulukuuta 1890 Nastola – 19. elokuuta 1928) oli suomalainen jääkärivääpeli. Hänen vanhempansa olivat maanviljelijä Johan Tuominen ja Karoliina Oinassilta. Hänet vihittiin avioliittoon vuonna 1925 Elma Hietulan kanssa. Tuominen kävi kaksi luokkaa kansakoulua ja työskenteli puutarhurina ennen liittymistään vapaaehtoisena Saksassa sotilaskoulutusta antavan Jääkäripataljoona 27:n pioneerikomppaniaan 17. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.
Tuominen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan kuormastoaliupseeriksi 2. jääkärirykmentin 12. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla, Tampereella ja Kauksamolla, Kivennavalla sekä Raivolassa. Sisällissodan jälkeen hänet siirrettiin 12. heinäkuuta 1918 alkaen Pioneerikoulutuspataljoonaan, missä hän toimi kuormastovääpelinä. Myöhemmin hän toimi niin ikään kuormastovääpelinä Pioneeripataljoona 2:ssa (tunnettiin myöhemmin nimellä Rautatiepataljoona). Hänet siirrettiin 31. toukokuuta 1927 alkaen kuormastovääpeliksi Pohjois–Savon rykmenttiin, missä hänet määrättiin lopulta 1. lokakuuta 1927 alkaen rykmentin rehumestariksi. Hänet haudattiin Nastolaan. Ylennykset: Aliupseeri 11. helmikuuta 1918, Varavääpeli 24. joulukuuta 1918, Vääpeli 4. helmikuuta 1920. Kunniamerkit:  Vapaudenristi 4. lk. miekkojen kera,  Vapaussodan muistomitali soljen kera, Suomen Valkoisen Ruusun ritarikunnan 2. lk. mitali,  Jääkärimerkki.
Viljo Einar Tuompo
Paavo Tuononen
Hugo Henrik Turunen
T > Kaarle Turunen

(27. toukokuuta 1895 Suomussalmi – 31. heinäkuuta 1967) oli suomalainen jääkäri. Hänen vanhempansa olivat työmies Pekka Turunen ja Kreta Sofia Tapio. Hän kävi kansakoulun ja työskenteli työmiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 31. tammikuuta 1916, josta hänet siirrettiin 18. maaliskuuta 1916 pataljoonan täydennysjoukkoon ja laskettiin 12. huhtikuuta 1916 siviilitöihin Saksaan. Turunen palasi takaisin Suomeen sisällissodan jälkeen vuoden 1919 alussa ja työskenteli sen jälkeen työmiehenä ja kulkukauppiaana Pohjois-Suomessa. Hän toimi jatkosodan aikana työnjohtaja Linnoitusrakennuspataljoona 333:ssa vuosina 1943–1944. Hänet haudattiin Suomussalmelle.
T > Otto Turunen

(25. heinäkuuta 1877 Nurmes – 13. maaliskuuta 1946) oli suomalainen jääkäri. Hänen vanhempansa olivat maanviljelijä Matti Turunen ja Agneta Hulkko. Hänet vihittiin avioliittoon vuonna 1910 Kaisa Maria Sääskilahden kanssa. Hän työskenteli suutarina ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 3. tammikuuta 1916, josta hänet laskettiin sivälitöihin Saksaan 20. tammikuuta 1916. Takaisin Suomeen Turunen palasi sisällissodan jälkeen kesäkuussa vuonna 1918. Paluusa jälkeen hän työskenteli koneasiamiehenä ja suutarina eri paikkakunnilla.
T > Otto Turunen (jääkäri)

(16. syyskuuta 1888 Pielisjärvi – 6. toukokuuta 1948) oli suomalainen jääkärivääpeli. Hänen vanhempansa olivat työmies Antti Turunen ja Maria Honkanen. Hänet vihittiin avioliittoon vuonna 1920 Ida Maria Sahlssonin kanssa. Hän kävi kansakoulun ja yksityisen kirjanpitokurssin sekä suoritti yksityisesti viidennen luokan Viipurin reaalikoulussa vuonna 1926. Turunen työskenteli levyseppänä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Turunen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi ensin 2. jääkärirykmentin 4. jääkäripataljoonan 3. komppaniaan. Myöhemmin hän toimi pataljoonan kuormaston päällikkönä. Hän osallistui sisällissodan taisteluihin Kalevankankaalla ja Tampereella sekä Rajamäellä, Tarpilassa ja Raivolassa. Hän palveli sisällissodan jälkeen 5. komppanian vääpelinä edelleen 2. Jääkärirykmentissä, joka tunnettiin myöhemmin ensin nimellä Porin jalkaväkirykmentti 2 ja myöhemmin Savon jääkärirykmentti. Hänet siirrettiin 1. huhtikuuta 1919 alkaen kuormastovääpeliksi Keski-Suomen rykmenttiin. Armeijasta hän erosi 30. syyskuuta 1920, mutta astui takaisin armeijan palvelukseen 30. huhtikuuta 1922 ja hänet sijoitettiin Karjalan kaartin rykmenttiin, jossa hän toimi aluksi 6. komppanian vääpelinä ja 1. joulukuuta 1926 alkaen komppanian asevarastonhoitajana. Toistamiseen hän erosi armeijasta 30. huhtikuuta 1927, mutta palasi jälleen armeijan palveluskseen 15. elokuuta 1927 ja tällä kertaa hänet sijoitettiin varusmestariksi Karjalan kaartin rykmenttiin 2. komppaniaan. Kolmannen kerran hän erosi armeijasta 15. elokuuta 1928. ja työskenteli sen jälkeen 1. lokakuuta 1930 alkaen yövartijana Muonavarikko 2:ssa. Jalkaväen aliupseerikoulun hän kävi vuosina 1923–1924.
Ylennykset: Hilfsgruppenführer 25. elokuuta 1917, Varavääpeli 11. helmikuuta 1918, Vääpeli 1. lokakuuta 1918. Kunniamerkit:  Vapaudenristi 4. lk. miekkojen kera,  Vapaudenmitali 2. lk;  Vapaussodan muistomitali soljen kera,  Suomen Valkoisen Ruusun ritarikunnan 2. lk. mitali,  Jääkärimerkki,  Saksan maailmansotaan osallistuneiden kunniaristi.
Otto Tynkkynen
T > Jaakko Nestori Tähtinen

(25. huhtikuuta 1894 Kortesjärvi – 7. lokakuuta 1978) oli suomalainen jääkärivääpeli. Hänen vanhempansa olivat maanviljelijä Juho Kustaa Tähtinen ja Miina Autio. Hänet vihittiin avioliittoon vuonna 1918 Anna Adolfiina Suomelan kanssa. Tähtinen kävi kansakoulun ja työskenteli maanviljelijänä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamalta paluun jälkeen Tähtinen siirrettiin pataljoonan 1. konekiväärikomppaniaan 10. heinäkuuta 1917.
Tähtinen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan muonitusaliupseeriksi 1. jääkärirykmentin 1. jääkäripataljoonan konekiväärikomppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa. Sisällissodan jälkeen Tähtinen määrättiin armeijan uudelleenjärjestelyn yhteydessä muonitusmestariksi Suomen valkoisen kaartin 3. konekiväärikomppaniaan. Armeijasta hän erosi 6. elokuuta 1918 ja työskenteli sen jälkeen maanviljelijänä Evijärvellä. Talvisotaan Tähtinen osallistui huoltoaliupseerina Seinäjoen Työkomppaniassa. Ylennykset: Aliupseeri 11. helmikuuta 1918, Vääpeli kesällä 1918. Kunniamerkit:  Vapaussodan muistomitali soljen kera,  Talvisodan muistomitali,  Jääkärimerkki,  Saksan maailmansotaan osallistuneiden kunniaristi.
T > Severi Törmälä

(2. lokakuuta 1897 Orivesi – 12. heinäkuuta 1956 Turku) oli suomalainen jääkäri. Hänen vanhempansa olivat työmies Severin Törmälä ja Maija Stiina Hermannintytär. Hän työskenteli työmiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 10. helmikuuta 1916, josta hänet siirrettiin 18. maaliskuuta 1916 pataljoonan täydennysjoukkoon ja laskettiin myöhemmin siviilitöihin Saksaan. Hän palasi takaisin Suomeen sisällissodan jälkeen 1. joulukuuta 1918. Hänen myöhäisemmät elämänvaiheensa ovat tuntemattomat.
Johan Alfred Törnqvist
Lumikenttien tytär

| Lumikenttien tytär> A Daughter of the Snows.Alkuperäisteos |
| --- | --- |
Kirjailija:  Jack London
Kuvittaja:  Frederick C. Yohn
Kieli:  englanti
Genre:  romaani
Kustantaja:  J. B. Lippincott & Co.
Julkaistu:  1902
Ulkoasu:  sidottu
Sivumäärä:  334
Suomennos
Suomentaja:  Aune Tudeer
Kustantaja:  Otava
Julkaistu:  1917
Sivumäärä:  360
Löydä lisää kirjojaKirjallisuuden teemasivulta
Lumikenttien tytär (engl. A Daughter of the Snows) on Jack Londonin vuonna 1902 ilmestynyt esikoisromaani. Kirja sijoittuu Alaskaan ja Kanadan Yukoniin kultaryntäyksen aikana.
Kirjan päähenkilö Frona Welse palaa synnyinseudulleen Dyeaan. Tienraivaajan ja liikemiehen tytär on opiskellut Stanfordin yliopistossa Kaliforniassa. Matkalla Klondikeen hän kohtaa kaivosinsinööri Vance Corlissin, joka alkaa kilpailla Welsen rakkaudesta paikallisen miehen, Gregory St. Vincentin kanssa.
Vahvan ja itsenäisen Frona Welsen nimi muistuttaa Londonin äidin Flora Wellmanin nimeä. Hahmon innoittajaksi on sanottu myös Londonin ystävää Anna Strunskya.
Romaanin rasitteina on myöhemmin nähty henkilöiden keskusteluihin istutetut väitteet anglosaksisen rodun ylemmyydestä. Londonin näkemykset roduista olivat kuitenkin ristiriitaisia. Lumikenttien tytär ja hänen myöhemmät teoksensa sisältävät myös antirasistisia teemoja.
Suomennokset

Lumikenttien tytär.  ((A Daughter of the Snows, 1902.) Suomentanut Aune Tudeer)  Helsingissä:  Otava, 1917.  – 4. (nidottu) painos: Kompassikirja, Otava, 1967. – Helsinki: Arena-kirja, 1970 (kaksi osaa). – Kuvitettu painos: Helsinki: Ex libris: Concert Hall Society, 1971.
Lumikenttien tytär.  (Suomentanut Heimo Pihlajamaa)  Hämeenlinna:  Karisto, 1976.  ISBN 951-23-0973-4  – 2. (nidottu) painos 1979. – 3. painos 1986. Sisältää suomentajan alkusanat. ISBN 951-23-2169-6. – 4. painos 1991. ISBN 951-23-3057-1.
Aiheesta muualla

A Daughter of the Snows Gutenberg-projektissa. (englanniksi)
Maurizio Giuliano

Maurizio Giuliano (s. 24. helmikuuta 1975) on italialainen kirjailija, journalisti ja matkailija. Guinnessin ennätysten kirjan mukaan hän on vuodesta 2004 ollut nuorin henkilö, joka on vieraillut maailman kaikissa itsenäisissä valtioissa. Hän on työskennellyt useissa kansainvälisissä järjestöissä, muun muassa YK:n humanitaaristen operaatioiden tiedottajana.
Vuosina 2006 ja 2007 hän työskenteli YK:lle Keski-Afrikan tasavallassa ja Sudanissa.
Giuliano on opiskellut Cambridgen ja Oxfordin yliopistoissa filosofiaa, politiikan tutkimusta ja taloustiedettä erikoistuen latinalaiseen Amerikkaan ja Itä-Eurooppaan.
Teokset

La Transición Cubana y el 'Bloqueo' Norteamericano, Ediciones CESOC; 1st edition (toukokuu 1997), ISBN 956-211-062-1. (espanjaksi)
El Caso CEA: Intelectuales e Inquisidores en Cuba, Ediciones Universal; 2nd edition (marraskuu 1998), ISBN 0-89729-870-5. (espanjaksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Italia  Israel  Yhdysvallat 
Muut:  IdRef
Glastonbury Tor

Glastonbury Tor erottuu selvästi ympäröivästä maisemasta. Kuva vuodelta 2003.
Raunioitunut kirkontorni kukkulan laella.
Glastonbury Tor on Glastonburyn kylässä Somersetin kreivikunnassa sijaitseva kukkula Lounais-Englannissa. Kukkula on noin 158 metriä korkea ja sen laella sijaitsee tunnettu 21 metriä korkea Saint Michaelin raunoitunut kirkontorni, joka on jäännös keskiaikaisesta kirkosta.
Glastonbury Tor on ollut aikoinaan lähes saari, sillä meri peitti Somersetin tasangon maat Mendipin ja Quantockin kukkuloiden välillä.milloin? Lähistöltä löytyneet rautakautisten järvikylien jäännökset vahvistavat, että Glastonburyyn on voitu purjehtia veneellä.
Tor on paikallinen kelttiläisperäinen sana, joka tarkoittaa kukkulaa tai mäkeä.
Aiheesta muualla

Kuvia tai muita tiedostoja aiheesta Glastonbury Tor Wikimedia Commonsissa
Glastonburytor.org.uk
Go (Scott Fitzgeraldin kappale)

|  Go> Kappaleen tiedot |
| --- | --- |
Esittäjä(t):  Scott Fitzgerald
Säveltäjä(t):  Julie Forsyth
Sanoittaja(t):  Julie Forsyth
Euroviisutiedot
Vuosi:  1988
Maa:  Iso-Britannia
Kieli:  englanti
Sijoitus:  2.
Pisteet:  136
Sanat:  sanoitus
Muuta:  Kapellimestarina Ronnie Hazlehurst
Go on Scott Fitzgeraldin esittämä kappale, joka edusti Isoa-Britanniaa vuoden 1988 Eurovision laulukilpailussa Irlannin Dublinissa.
Kappale sijoittui Euroviisuissa toiseksi 136 pisteellä. Kappale hävisi äänestyksessä kilpailun voittaneelle Sveitsin Céline Dionille vain yhdellä pisteellä.
Glittertinden

Glittertinden
Glittertindenin huippu.
| --- | --- |
Sijainti:  Opplandin lääni, Norja
Vuoristo:  Skandit
Korkeus merenpinnasta:  2 465 m
Prominenssi:  995  m 
Suojelualue:  Jotunheimenin kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Glittertinden (tai vain Glittertind) on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 465 metriä ja on siten vain hieman matalampi kuin Norjan korkein huippu, Galdhøpiggen (2 469 m).
Kirjallisuutta

Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. ISBN 978-82-997013-7-2